stanford-oval/wikipedia huggingface dataset:
Osmo Saarnio
Elämä

Osmo Saarnio syntyi näyttelijäpariskunta Kaarlo Saarnion ja Laina Laineen perheeseen. Hänen vanhempansa erosivat vuonna 1919. Saarnio opiskeli Suomen Näyttämöopistossa vuosina 1934–1936. Vuonna 1939 hän avioitui näyttelijä Elvi Heinosen kanssa, pariskunnalle syntyi tytär Sirkka kesäkuussa 1941. Liitto päättyi eroon 1948.
Saarnio työskenteli näyttelijänä useissa teattereissa: Turun Työväen Teatterissa 1936–1938 ja 1942–1944, Porin Teatterissa 1938–1939, Helsingin Työväen Teatterissa 1944–1948, Helsingin Kansanteatterissa 1948 ja Punaisessa Myllyssä 1949. Hänen näyttämötehtäviään olivat muun muassa Fouché (kappaleessa Rouva Suorasuu), Mikko Vilkastus (Nummisuutarit), Anufri (Elomme päivät), Boni (Mustalaisruhtinatar) ja Lancelot (Nukke).
Saarnio näytteli yhdeksässä elokuvassa vuosina 1939–1950. Hänen valkokangasroolinsa olivat sivuosia, kuten Joas elokuvassa ”Minä elän”.
Filmografia

Rakuuna Kalle Kollola (1939)
Miehen vankina (1943)
”Minä elän” (1946)
Serenaadiluutnantti (1949)
Tanssi yli hautojen (1950)
Maija löytää sävelen (1950)
Köyhä laulaja (1950)
Katarina kaunis leski (1950)
Lakeuksien lukko (1951)
Aiheesta muualla

Osmo Saarnio Elonetissä.
PHANTOM (laite)

Käyttäjä tunnustelee virtuaalista maapalloa Phantom Desktopilla. Maapallo on myös visualisoitu tietokoneen näytölle.
PHANTOM® (myös PHANToM® eli The Personal Haptic Interface Mechanism) on SensAble Technologiesin valmistama tietokoneen haptinen lisälaite, jonka avulla on mahdollista tunnustella virtuaalisia objekteja. PHANTOM-laite on robottikäsivarsi, joka tekee käyttäjän käden liikkeisiin sopivia erittäin tarkkoja vastavoimia luodakseen illuusion siitä että käyttäjä koskettaa PHANTOM:in piirtimellä virtuaalista objektia. Usein virtuaalinen objekti näytetään samaan aikaan myös tietokoneen näytöllä, mikä vahvistaa käyttäjän saamaa aistiharhaa virtuaalisen objektin olemassaolosta. Alun perin PHANTOM-laite tarkoitti vain yhtä tiettyä mallia, mutta uusien mallien ilmestymisen myötä PHANTOM on nykyään tuoteperheen nimi, joka käsittää monta erilaista PHANTOM-laitetta, jotka vaihtelevat koon, suorituskyvyn ja ulkonäön suhteen.
Historia

MIT:n Artificial Intelligence Laboratoryssa työskennelleet Thomas Massie ja Dr. Kenneth Salisbury halusivat kehittää laitteen, joka mahdollistaisi tuntointeraktion ihmisen ja virtuaalisen tai fyysisen etäympäristön välillä.  Tämän kehityksen seurauksena he rakensivat ensimmäisen PHANTOM-laitteen 1990-luvun alussa. Vuonna 1993 he perustivat Sensable Technologiesin joka jo samana vuonna toimitti ensimmäisen PHANTOM-laitteen asiakkaalle. Vuonna 1995 laitetta oli myyty sata kappaletta, ja vuoteen 2001 mennessä tuhat kappaletta. PHANTOM oli pitkään tavallisen kotikäyttäjän ulottumattomissa korkean hintansa vuoksi, kunnes vuonna 2004 julkaistu PHANTOM Omni pudotti hintatason lähes kymmenen kertaa edeltäjiään alemmaksi.
Laitteistovaatimukset ja tekniikka

PHANTOM:in haptiikkalaskenta tarvitsee paljon suoritusaikaa tietokoneen prosessorilta, minkä vuoksi laitteen kanssa käytetään
yleensä tuplaprosessoriarkkitehtuuria, jonka toinen prosessori valjastetaan kokonaan haptiikan käyttöön.
Haptiikkasovelluksen ollessa käynnissä PHANTOM:in haptiikkatietoja päivitetään 1000Hz:n nopeudella, joka riittää
hyvin realistiseen haptiikkamallinnukseen.  Mikäli päivitysnopeus jostakin syystä putoaa huomattavasti alle 1000Hz nopeuteen huomaa käyttäjä tämän voimapalautteen tarkkuuden katoamisena. Laite alkaa tällöin täristä ja nykiä kun käyttäjä koskettaa virtuaalista objektia.
Itse hapitiikkapalaute on toteutettu sähkömoottorien ja vaijerien avulla. Kun PHANTOMille annetaan käsky että
piirrin koskettaa virtuaaliseen objektiin niin sähkömoottorit antavat tarkkaan lasketun voimapalautteen, joka
välitetään piirtimelle vaijereiden avulla. Näin syntyy realistisen oloinen tuntemus siitä että piirrin koskettaisi 
johonkin objektiin. Piirtimen tilalle voi myös vaihtaa nuppi- taikka sormustinmallisen pidikkeen, mutta vain 
kynänkaltaisessa pidikkeessä on nappi. Nappi on täysin ohjelmoitavissa käyttäjän tarpeiden mukaan. PHANTOM-laitteen 
ohjelmoitiin on saatavilla useita ohjelmointirajapintoja kuten: GHOST SDK, Reachin API ja H3D, CHAI 3D.
Käyttökohteet

PHANTOMin yleisimmät käyttökohteet ovat:
Leikkaus-, ja tähystyssimulaatiot lääketieteessä. Nämä auttavat lääketieteenopiskelijoita saamaan tietoa, siitä miltä jotkin tietyt kohdat kehossa tuntuvat, jo ennen kuin he operoivat aitoa ruumista. Lisäksi simulaatiot kehittävät operaatiossa tarvittavaa motoriikkaa.
3D-mallinnus, virtuaalinen kuvanveisto (virtual sculpting).
Datan visualisoinnissa. PHANTOM antaa lisää ulottuvuuksia havaittavaksi samalla kertaa kun näköpalautteen rinnalle saadaan myös haptinen palaute.
Nanokoneiden ohjaus. PHANTOMin avulla voidaan esimerkiksi siirrellä atomeja ja saada niiden raahaamisesta tuntopalautetta.
Lisätietoa

Yksittäisiä esimerkkejä PHANTOM:in käyttökohteista. (Arkistoitu – Internet Archive)
SensAble Industries, Inc
Force Dimensionin haptiikkalaitteita.
Ergos Technologiesin haptiikkalaitteita. (Arkistoitu – Internet Archive)
MPB Technologiesin haptiikkalaitteita. (Arkistoitu – Internet Archive)
Reachin API
CHAI 3D
H3D
Phantom Premium A 1.5
Oscar-gaala 2020

| Oscar-gaala 2020 |
| --- | --- |
Päiväys:  2020-02-099. helmikuuta 2020
Paikka:  Dolby Theatre, Los Angeles, Kalifornia, Yhdysvallat
Kohokohtia
Paras elokuva:  Parasite
Paras ohjaaja:  Bong Joon-ho Parasite
Paras miespääosa:  Joaquin Phoenix Joker
Paras naispääosa:  Renée Zellweger Judy
Eniten palkintoja:  Parasite (4)
Eniten ehdokkuuksia:  Joker (11)
 ← 2019  Oscar-gaala  2021 →
Oscar-gaala 2020 oli 92. kertaa järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 2019 parhaille elokuville. Gaala järjestettiin perinteiseen tapaan Los Angelesissa Hollywoodin Dolby-teatterissa sunnuntaina 9. helmikuuta 2020. Gaalassa ei ollut varsinaista juontajaa edellisen vuoden tapaan. Yhdysvalloissa gaalan esitti ja tuotti televisiokanava ABC. Suomessa Oscar-gaala esitettiin suorana lähetyksenä Yle Teemalla ja Yle Areenassa.
Oscar-ehdokkaat julkistettiin 13. tammikuuta 2020. Eniten ehdokkuuksia, 11 kappaletta, sai Todd Phillipsin ohjaama Joker. Toiseksi eniten ehdokkuuksia saivat Once Upon a Time in Hollywood, Taistelulähetit – 1917 sekä The Irishman, jotka olivat ehdolla kymmeneen palkintoon.
Eniten palkintoja sai eteläkorealainen Parasite, joka palkittiin historiallisesti sekä parhaan elokuvan että parhaan kansainvälisen elokuvan Oscareilla. Parasite palkittiin myös parhaan ohjauksen (Bong Joon-ho) ja parhaan alkuperäiskäsikirjoituksen palkinnoilla. Joaquin Phoenix palkittiin parhaasta miespääosasta elokuvasta Joker ja Renee Zellweger parhaasta naispääosasta elokuvasta Judy. Taistelulähetit – 1917 sai kolme palkintoa ja kaksi Oscaria saivat elokuvat Le Mans 66 – täydellä teholla, Joker ja Once Upon a Time in Hollywood.
Voittajat ja ehdokkaat > Useita ehdokkuuksia saaneet ja useita palkintoja voittaneet elokuvat

| Ehdokkuuksia | Elokuva |
| --- | --- |
11: Joker
10: The Irishman
10: Taistelulähetit – 1917
10: Once Upon a Time in Hollywood
6: Jojo Rabbit
6: Pikku naisia
6: Marriage Story
6: Parasite
4: Le Mans 66 – täydellä teholla
3: Bombshell – hiljaisuuden rikkojat
3: Star Wars: The Rise of Skywalker
3: Kaksi paavia
2: Harriet
2: Honeyland (suom. Hunajamaa)
2: Judy
2: Kärsimys ja kunnia
2: Toy Story 4

| Palkintoja | Elokuva |
| --- | --- |
4: Parasite
3: Taistelulähetit – 1917
2: Le Mans 66 – täydellä teholla
2: Joker
2: Once Upon a Time in Hollywood
Aiheesta muualla

Virallinen sivusto (englanniksi)
Bong Joon-ho palkittiin parhaasta elokuvasta, ohjauksesta, alkuperäisestä käsikirjoituksesta ja kansainvälisestä elokuvasta
Joaquin Phoenix palkittin parhaasta miespääosasta
Renée Zellweger palkittin parhaasta naispääosasta
Brad Pitt palkittin parhaasta miessivuosasta
Laura Dern palkittin parhaasta naissivuosasta
Taika Waititi palkittin parhaasta sovitetusta käsikirjoituksesta
Hildur Guðnadóttir palkittin parhaasta musiikista
Elton John palkittin parhaasta laulusta Bernie Taupinin kanssa
Oshiman yleiskehitystoimisto

| Oshiman yleiskehitystoimisto 渡島総合振興局 |
| --- | --- |
 Näkymä Hakodateen
 Oshiman yleiskehitystoimiston sijainti Hōkkaidōlla
Valtio:  Japani
Alue:  Hokkaidō
Prefektuuri:  Hokkaidō
Kuntia:  11
Hallinto:  
 – hallinnollinen keskus:  Hakodate
Pinta-ala:  3 937,45 km²
Väkiluku (1.1.2021):  383 830
 – väestötiheys:  97 as./km²
 
Yleiskehitystoimiston internetsivut
Oshiman yleiskehitystoimisto (jap. 渡島総合振興局, Oshima sōgōshinkōkyoku) on yksi Japanin Hokkaidōn prefektuurin aluehallinnon yksiköistä. Oshiman yleiskehitystoimiston hallinnoima alue sijaitsee Oshiman niemimaalla Hokkaidōn eteläosassa, ja sillä on rannikkoa sekä Japaninmeren että Tyynenmeren puolella saarta. Alueen pinta-ala on 3 937,45 neliökilometriä, ja siellä on 383 830 asukasta (vuonna 2021). Alueen pääkaupunki on Hakodate.
Oshiman yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Oshiman yleiskehitystoimistoa edelsikin Oshiman aliprefektuuri, joka tunnettiin vuoteen 1922 saakka nimellä Hakodaten aliprefektuuri. Yli 60 prosenttia alueen väkiluvusta on keskittynyt Hakodaten kaupunkiin, noin 85 prosenttia Hakodaten suurkaupunkialueelle. Seudun väkiluku on ollut 1980-luvulta lähtien laskussa. Vuodesta 2016 sen on liittänyt etelään Honshūn saareen suurnopeusjunayhteys Hokkaidō Shinkansen, joka alittaa Tsugarunsalmen Seikan-tunnelin kautta.
Oshiman yleiskehitystoimisto hallinnoi 11 kuntaa, joista kaksi on kaupunkeja ja yhdeksän on maaseutukaupunkeja. Seuraavassa luettelossa kaupungit on lihavoitu.
| --- | --- |
 Fukushima  Hakodate  Hokuto  Kikonai  Matsumae  Mori :  Nanae  Oshamanbe  Shikabe  Shiriuchi  Yakumo
Aiheesta muualla

Kuvia tai muita tiedostoja aiheesta Oshiman yleiskehitystoimisto Wikimedia Commonsissa
Oshiman yleiskehitystoimiston internetsivut (japaniksi)
Otto Klauwell

Otto Adolf Klauwell (7. huhtikuuta 1851 Langensalza – 11. toukokuuta 1917 Köln) oli saksalainen säveltäjä ja musiikintutkija.
Klauwell opiskeli Leipzigissä Carl Reinecken ja Richterin johdolla. Hän väitteli Leipzigin yliopistosta filosofian tohtoriksi vuonna 1874 väitöskirjallaan Die historische Entwicklung des musikalische Canons. Klauwell työskenteli Kölnissä konservatorion opettajana vuodesta 1875 ja varajohtajana vuodesta 1905. Hän julkaisi lukuisia kirjoja musiikin aiheista. Klauwellin sävellystuotannon joukossa ovat oopperat Das Mädchen vom See (1889) ja Die heimlichen Richter (1902). Hän sävelsi myös alkusoittoja, kamarimusiikkia, pianokappaleita ja lauluja.
Kirjoja

Musikalische Gesichtspunkte (1882; toinen painos 1892 nimellä Musikalische Bekenntnisse)
Der Vortrag in der Musik (1883, käännetty englanniksi 1890)
Die Formen der Instrumentalmusik (1894)
Geschichte der Sonate (1899)
Ludwig van Beethoven und die Variationenform (1901)
Theodor Gouvy (1902)
Studien und Erinnerungen (1906)
Geschichte der Programm-Musik (1910)
Aiheesta muualla

IMSLP: nuotteja
Pantestudines

| Pantestudines |
| --- | --- |
 Odontochelys semitestacean fossiilinen yksilö
 Myöhäistriaskausi - Nykyaika (Holoseeni) 240–0 Ma  PreЄ Є O S D C P T J K Pg N     Mahdollisesti jo keskipermikaudelta asti 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Kladi::  Neodiapsida
Kladi::  Sauria
Kladi::  Pantestudines  Klein, 1760
Alaryhmät
 †Sauropterygia?  †Eunotosaurus?  †Pappochelys  †Odontochelys  Testudinata 
Infobox OKNimi-testi OK: 
Pantestudines on ryhmä johon kuuluvat kaikki tetrapodit jotka ovat läheisempää sukua kilpikonnille kuin muille eläimille. Se sisältää sekä nykyiset kilpikonnat (Testudines) että kaikki niiden sukupuuttoon kuolleet sukulaiset.
Kryptos
Ratkaistut osat

Englanninkielisessä selkotekstissä on useita kirjoitusvirheitä, jotka luultavasti ovat tahallisia ja tehty vaikeuttamaan murtamista.
Ratkaistut osat > Osa 2

Taiteilija huomautti jälkeenpäin, että tässä osassa viestiä oli virhe, jota ei huomattu vielä senkään jälkeen kun viesti oli murrettu. Alkuperäisessä tekstissä tekstin viimeiset kirjaimet purkautuvat sattumalta järkeenkäyväksi tekstiksi "IDBYROWS" ("ID by rows" = "tunnisteet rivien mukaan") sanojen "XLAYERTWO" ("kerros 2") sijaan, sillä pistettä merkitsevä X oli jätetty väliin esteettisistä syistä. Ei ole varmaa, onko tällä mitään merkitystä viimeisen osan ratkaisemiselle.
Tekstissä mainitut koordinaatit 38°57′6.5″N, 77°8′44″W osoittavat paikan, joka on hieman sivussa etelään päin Kryptos-patsaan sijainnista. "WW" on viittaus William H. Websteriin, CIA:n johtajaan, jolle taiteilija on antanut ainakin osittaisen ratkaisun salakirjoitukseen.
Ratkaistut osat > Osa 3

Tämä kuvaus on Howard Carterin kirjasta The Tomb of Tutankhamun (1923), jossa hän kertoo Tutankhamonin haudan avaamisesta. Kirjassa vastaus kysymykseen oli kuuluisa "Wonderful things" ("ihmeellisiä asioita"), joskin hänen muistiinpanoissaan hän kertoo vain sanoneensa "yes, it's wonderful" ("kyllä, se on ihmeellistä").
Ratkaistut osat > Osa 4

Salakirjoituksen tekijä on paljastanut vihjeitä sen purkamiseen: kirjaimet 64-69 NYPVTT ovat purettuna BERLIN ja  kirjaimet 70-74 MZFPK, selvätekstinä CLOCK.
Populaarikulttuurissa

Dan Brownin romaanin Da Vinci -koodi yhdysvaltalaisen painoksen tekstin toisessa osassa mainitut koordinaatit on painettu pystysuuntaan takakanteen, joskin asteluku heittää numerolla. Tämä on Brownin mukaan tarkoituksellista. Kansikuvaan on myös piilotettu teksti "Only WW Knows". Veistos ja sen teksti ovat suuremmassa roolissa Brownin myöhemmässä romaanissa Kadonnut symboli.
Aiheesta muualla

Salakirjoitusten purkaminen tarkemmin
Pantha du Prince

| Hendrik Weber |
| --- | --- |

Henkilötiedot
Syntynyt: 15. tammikuuta 1975 
Ammatti:  muusikko, musiikkituottaja
Muusikko
Taiteilijanimi:  Patha du Prince
Aktiivisena:  2002
Tyylilajit:  Electronic Minimal Techno Microhouse Dark ambient
Levy-yhtiöt:  Dial Records Rough Trade
Aiheesta muualla
www.panthaduprince.com
  [ Muokkaa Wikidatassa ] [ ohje ]  
Hendrik Weber, taiteilijanimeltään Pantha du Prince, on saksalainen  elektronisen musiikin tuottaja ja DJ.
Pantheon (jumalluettelo)

Pantheon tai pantheoni (harv.) merkitsee mytologian jumalhahmojen kollektiivia.  Esimerkkeinä voidaan mainita muun muassa olympolainen pantheon ja Mikael Agricolan muodostama muinaisten suomalaisten jumalien luettelo.
Kuvaannollisessa mielessä sanaa käytetään myös kuvaamaan alallaan erityisen ansioituneita ihmisiä tai jonkin taiteenlajin huippusaavutuksia ("musiikin pantheon"). Tosin nämä merkitykset ovat käytöltään yleisempiä englannin kielessä kuin suomessa.
July hound

| July hound> Avaintiedot |
| --- | --- |
Alkuperämaa:  Georgia,  Yhdysvallat
Määrä:  Suomessa ei yhtään
Rodun syntyaika:  1860-luku
Alkuperäinen käyttö:  ketun metsästys
Nykyinen käyttö:  metsästyskoira
FCI-luokitus:  ei FCI-rotu
July hound on yhdysvaltalainen koirarotu.
Luonne ja käyttäytyminen

Rotu on kuuluisa vankkumattomasta päättäväisyydestään, suorituskyvystään ja poikkeuksellisesta nopeudestaan.
Alkuperä

Amerikankettukoiran jalostuksen varhaisvuosina siitä eriytyi kolme linjaa, joita voidaan pitää erillisinä muunnoksinaan tai rotuinaan - näistä yksi on july hound. Vuonna 1860 georgialainen plantaasin omistaja Miles Harris hankki marylandilaisesta kennelistä kaksi "irlantilaisen ajokoiran" pentua. Hän nimesi ne Juneksi ja Julyksi kesä- ja heinäkuun mukaan. Julyn väitettiin kykenevän pyydystämään ketun yksistään ilman ajueen antamaa tukea. Sen maineen levittyä eräs toinen georgialainen, George Birdsong, hankki sen itselleen. Hän risteytti sen toisen "irlantilaisen ajokoiran" kanssa päämääränään saada aikaan poikkeuksellisen nopea kettukoira. Tämä uusi rotu levisi hänen kennelistään Louisianaan, Mississippiin, Missouriin ja kaikkiin eteläisiin osavaltioihin.
John Nance Garner

| John Nance Garner |
| --- | --- |

Yhdysvaltain 32. varapresidentti
 4. maaliskuuta 1933 – 20. tammikuuta 1941  
Presidentti:  Franklin D. Roosevelt
Edeltäjä:  Charles Curtis
Seuraaja:  Henry A. Wallace
Henkilötiedot
Syntynyt: 22. marraskuuta 1868 lähellä Detroitia Texasissa
Kuollut: 7. marraskuuta 1967 Uvalde, Texas
Puoliso:  Mariette Rheiner Garner
Tiedot
Puolue:  Demokraatti
 Nimikirjoitus
Sotilaspalvelus
Lempinimi:  Cactus Jack
John "Cactus Jack" Nance Garner IV (22. marraskuuta 1868 lähellä Detroitia Texasissa – 7. marraskuuta 1967 Uvalde, Texas) oli yhdysvaltalainen demokraattisen puolueen poliitikko ja lakimies. Hän istui Yhdysvaltain edustajainhuoneessa vuosina 1903–1933, toimi edustajainhuoneen puhemiehenä 1931–1933 ja sen jälkeen 32. Yhdysvaltain varapresidenttinä 1933–1941.
Garner syntyi Teksasissa John Nance Garner III:n sekä Sarah Jane Guestin pojaksi ja valmistui lakimieheksi. Hän istui Texasin osavaltion edustajainhuoneessa vuodesta 1898 vuoteen 1902, jolloin hänet valittiin kongressiin. Hänen varapresidenttikausiensa aikana Yhdysvaltain presidenttinä toimi Franklin D. Roosevelt. Häntä edelsi Charles Curtis ja seurasi Henry A. Wallace.
Garnerin vaimo oli Mariette Rheiner Garner (1869–1948). Parilla oli vuonna 1896 syntynyt poika Tully Charles Garner. Garner vetäytyi varapresidenttiytensä jälkeen Uvaldeen, Teksasiin, jossa hän kuoli pari viikkoa ennen kuin olisi täyttänyt 99 vuotta. Hän on Yhdysvaltain historian pitkäikäisin varapresidentti. Garner on Schuyler Colfaxin kanssa ainoa edustaja, joka toimi Yhdysvaltain edustajainhuoneen puhemiehenä ja Yhdysvaltain varapresidenttinä.
Garner riitautui Franklin Rooseveltin kanssa vuonna 1937, kun Roosevelt pyrki laajasti muokkaamaan Yhdysvaltain korkeimman oikeuden tuomareiden toimikausia. Garner sekä monet demokraatit ja republikaanit vastustivat Rooseveltin pyrkimyksiä, sillä heidän mielestään Roosevelt pyrki keskittämään liikaa valtaa presidentille, jos presidentti pystyisi rajoittamaan korkeimman oikeuden tuomareiden ikärajaa. Välikohtauksen jälkeen Garner ja Roosevelt eivät oikein koskaan palanneet tavallisiin väleihin. Garner myös pyrki demokraattipuolueen presidenttiehdokkuutta vuoden 1940 vaaleihin, mutta Roosevelt nimitettiin presidenttiehdokkaaksi uudelleen ja Henry A. Wallace nimitettiin varapresidenttiehdokkaaksi.
John Nance Garner sai lempinimen Cactus Jack vuonna 1901, kun Texasin edustajainhuoneessa istunut Garner tuki opuntiakaktusta osavaltion viralliseksi kukaksi, mutta edustajainhuone kuitenkin päätti toisin ja valitsi toisen kasvin.
Kirjallisuutta

Timmons, Bascom N.: Garner of Texas: A Personal History.  Harper & Brothers, 1948.  (englanniksi)
Hendrickson, Kenneth N. & Collins, Michael L. (toim.): Profiles in Power: Twentieth-Century Texans in Washington.  Harlan Davidson, 1993.  ISBN 9780882959030.  (englanniksi)
Aiheesta muualla

Sitaatteja aiheesta John Nance Garner Wikisitaateissa
Kuvia tai muita tiedostoja aiheesta John Nance Garner Wikimedia Commonsissa
Jominykoe

Jominykoe on koe, jolla mitataan teräksen karkenevuutta. Karkenevuus tarkoittaa teräksen taipumusta muuttua martensiitiksi sammutuksessa. Tutkittavasta aineesta valmistettu 10 cm pitkä koesauva kuumennetaan austeniittialueelle ja kiinnitetään toisesta päästään pitimeen. Sitten sen päätyyn suunnataan vesisuihku. Tällöin kyseinen pää jäähtyy nopeasti ja karkenee, kun taas toinen pää jäähtyy hitaasti. Välillä on aukoton sarja eri jäähtymisnopeuksia.
Koetta käytetään paljon, ja sen tuloksena saatava jominykäyrä eli jominypiirros liitetään usein esimerkiksi valmistajan tuotteesta tekemään esitteeseen.
Aiheesta muualla

Terästen klassiset lämpökäsittelyt (Arkistoitu – Internet Archive)
Julmajärvi (Keuruu)

| Julmajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°13′30″N, 24°18′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Ahvenlampeen 
Järvinumero:  35.622.1.020
Mittaustietoja
Pinnankorkeus:  144,7 m  
Rantaviiva:  0,869 km  
Pinta-ala:  1,971 ha  
Saaria:  ei saaria 
 fiJulmajärvi 
Julmajärvi  on Keski-Suomessa Keuruulla Vuoriperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,0 hehtaaria ja se on 400 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 850 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonselän lähialueeseen (35.622) se kuuluu.
Jukka Leino (diplomaatti)

Jukka Jalmari Leino (12. toukokuuta 1948 Tampere – 4. heinäkuuta 2024 Turku) oli suomalainen juristi ja diplomaatti, joka toimi muun muassa Suomen suurlähettiläänä Singaporessa 1996–2000 ja Bratislavassa 2008–2012 sekä pääkonsulina New Yorkissa 2000–2004.
Leino kirjoitti ylioppilaaksi Turun suomalaisesta yhteiskoulusta ja valmistui oikeustieteen kandidaatiksi Turun yliopistosta 1970. Vuonna 1972 hän toimi oikeusministeri Pekka Paavolan poliittisena sihteerinä. Vuonna 1974 Leino siirtyi ulkoministeriön palvelukseen työskennellen muun muassa Moskovan ja Belgradin lähetystöissä sekä Suomen YK-edustustossa New Yorkissa. Vuonna 1994 Leino lähetettiin Singaporeen perustamaan Suomen edustustoa, jossa hän toimi aluksi väliaikaisena asianhoitajana ja 1996–2000 suurlähettiläänä. Vuosina 2000–2004 Leino oli Suomen New Yorkin pääkonsuli, minkä jälkeen hän työskenteli ulkoministeriön Helsinki-prosessissa. Vuosina 2008–2012 Leino toimi Suomen suurlähettiläänä Bratislavassa. Leino asui viimeiset vuotensa Naantalissa ja kuoli pitkäaikaisen sairauden jälkeen 76-vuotiaana heinäkuussa 2024.
Jukka Leino oli puoluetaustaltaan sosialidemokraatti. Hänen isänsä oli Turun kaupunginjohtaja Väinö J. Leino ja isoisä kansanedustaja ja päätoimittaja Jalmari Leino.
Paint 3D

| Paint 3D |
| --- | --- |
Kehittäjä:  Microsoft
Tiedot
Ohjelmistotyyppi:  Kuvankäsittelyohjelma
Alusta:  Windows
Lisenssi:  omisteinen lisenssi
Aiheesta muualla
Microsoft
Paint 3D on Microsoftin kehittämä kuvankäsittelyohjelma. Se on päivitetty versio Microsoftin Paint-ohjelmasta ja se julkaistiin Windows 10 -käyttöjärjestelmälle Creators Update -päivityksen yhteydessä 5. huhtikuuta 2017. Ohjelman kehitti Microsoftin Lift London -studio ja sillä pystyy toteuttamaan 3D-mallinnusta sekä kolmiulotteista tulostusta. Paint 3D sisältää alkuperäisen Paintin ominaisuudet, jotka yhdessä 3D-muotoiluominaisuuksien kanssa tekevät siitä keveän ja helppokäyttöisen 2D-3D-editointiohjelman.
Ohjelma sai kehuja uusista ominaisuuksistaan, roolistaan Windows 10 -käyttöjärjestelmän kehittyvässä 3D-tuessa, uudesta käyttöliittymästä, kehittyneestä kirjoitusominaisuustuesta, sekä innovaation määrästä, mitä ei ollut nähty Microsoft Paintin kehityksessä. Ohjelmaa kuitenkin kritisoitiin internetissä sekä Palautekeskuksessa joidenkin Microsoft Paintin ominaisuuksien puuttumisesta, saatavilla olevien 3D-työkalujen puutteesta sekä Paintiä vaikeakäyttöisemmästä käyttöliittymästä, varsinkin sovelluksen varhaisissa versioissa.
Käännös suomeksi